Title: Pracovná skupina Vesmír
Author: Ivan
Last saved by: Strapáčová Simona
Company: Microsoft

Správa zo zahraničnej pracovnej cesty

1.  Účastníci ZPC:

Simona Strapáčová, 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 749; simona.strapacova@minedu.sk
Znalosť jazykov: anglicky – španielsky

Tomáš Sokol, 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 918 769 996; tomas.sokol@minedu.sk
Znalosť jazykov: anglicky - nemecky

2.  Zahraničná pracovná cesta:
štát/mesto: Viedeň/Rakúsko
Dátum: 24.03.2017 
Prijímajúce organizácie: FFG – Austrian Research Promotion Agency
Účel cesty: Účasť na workshope organizovanom Danube-INCO.NET v spolupráci s JPI Urban Europe “Strengthening Transnational Funding Cooperation to tackle the urbanization challenge”
Spôsob financovania: náklady sú preplácane z grantu Dunajskej stratégie (85%) a z rozpočtu MŠVVaŠ SR (15%) 

3.  Rámcový program pobytu:
24.03.2017 	– cesta BA – Viedeň, účasť na workshope, cesta Viedeň – BA	

4.  Stručný priebeh podujatia:
Workshop „Strengthening Transnational Funding Cooperation to tackle the urbanization challenge“ organizoval Danube-INCO.NET project v spoluprácu s Joint Programming Initiative Urban Europe (JPI UE), pod vedením Ralfa Königa a Ulrike Kunze (Danube-INCO.NET) a Margit Noll (z Austrian Research Promotion Agency, členka Management Board JPI UE). Zámerom workshopu bolo odprezentovať fungovanie, priority a aktivity JPI UE a predstaviť krajinám Dunajského regiónu možnosť pridať sa do predstavených aktivít. Workshop bol vedený formou prezentácií, ku ktorým následne zástupcovia zúčastnených ČŠ viedli diskusiu. 
Prvá predstavená prezentácia sa týkala nadnárodnej spolupráce, v súvislosti s otázkami prečo a ako sa do nej zapojiť. Viedol ju Jonas Bylund zo Swedish Centre for Innovation and Quality in the Built Environment (člen Management Board JPI UE), ktorý upriamil pozornosť na spoločenské výzvy a ich riešenie prostredníctvom nadnárodnej spolupráce. 
Témou druhej prezentácie boli ambície a stratégia JPI Urban Europe. Margit Noll vo svojej prezentácii predstavila JPI UE, jej hlavný cieľ, snahy a štruktúru. V stručnosti odprezentovala výzvy, ktoré boli v rámci JPI UE otvorené od roku 2012 (1.Pilot Call), ako aj jednotlivé klastre a v rámci nich podporené projekty. Rovnako predstavila agendu výziev na ďalšie roky, až do 2020. Spomenula tiež medzinárodnú spoluprácu v rámci JPI UE a podporené aktivity (ako inštitucionálnu podporu alebo „Agoru“ – platformu pre stakeholderov).
V tretej prezentácii Carolien Maas z Netherlands Organisation for Scientific Research
(koordinátorka jednej z výziev JPI UE) predstavila nástroje pre nadnárodnú spoluprácu. Priblížila minulé, súčasne prebiehajúcu aj budúce výzvy v JPI UE a opätovne spomenula podporené projekty a celkový úspech doteraz ukončených výziev. V druhej časti prezentácie sa venovala predovšetkým výzve, ktorá bude otvorená v roku 2017 „Joint Innovation Action  ‘Making cities work’“, a vyzvala všetkých členov JPI UE, ale aj krajiny v pozícii pozorovateľa a nové krajiny, zapojiť sa do tejto výzvy. V závere spomenula konkrétne usmernenia v súvislosti so zapojením sa do výzvy.
Účastníci sa v priebehu celého dňa interaktívne zapájali do diskusií na rozličné otázky spojené s touto problematikou. Medzi nimi napr.: „Aké sú hlavné výzvy v skúmanej oblasti pre každú krajinu? Ako sú v daných štátoch pretavené do VaI programov a prístupu k financovaniu? Aké by mali ČŠ kritéria a podmienky pre nadnárodnú spoluprácu? Aká by bola z pohľadu ČŠ pridaná hodnota zapojenia sa do JPI UE? Aké priority a nástroje JPI UE sú relevantné pre dané ČŠ? Je nadnárodná spolupráca v ČŠ možná/podporovaná/vyžadovaná?“
Počas workshopu “Strengthening Transnational Funding Cooperation to tackle the urbanization challenge” bolo účastníkom predstavené fungovanie JPI UE a objasnené podmienky pre pripojenie sa k iniciatíve. Vzájomný brainstorming účastníkov prispel k získaniu nového pohľadu na danú problematiku v širšom kontexte.

5.  Odporúčané závery:
•	Predstaviť iniciatívu JPI Urban Europe riaditeľke odboru OSEZvoVaT.
•	Inšpirovať sa týmto workshopom pre budúce podujatia organizované pod hlavičkou JPND alebo JPI CH, do ktorých je SR zapojená.
•	Spolupracovať s ústrednými orgánmi štátnej správy pre získanie aktuálnych informácií, ktorých sa daná problematika týka.

6.   Prehľad prinesenej dokumentácie a miesto jej uloženia
Všetky materiály zo zasadnutia sa nachádzajú na Sekcii vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená Sekcii medzinárodnej spolupráce MŠVVaŠ SR. Správa z cesty bude zverejnená na webovom sídle MŠVVaŠ SR.

Správu vypracovala:  	Simona Strapáčová 
Dátum: 			07.04.2017

Správu schválil:		Ľubica Pitlová, ROSEZvoVaT
				
Marek Hajduk, GR SVT